Dan huwa ktieb ta' erbgħin poeżija f'poeżija waħda li fiha Antoine jikteb u jitkellem bil-ħila ta' mgħallem kbir u bil-passjoni ta' umanista b'qalb kbira dwar in-natura umana u dwar il-poeżija. Fl-intervista, sena wara l-ħruġ tal-ktieb, Antoine rrifletta kemm fuq il-poeżiji nfushom kif ukoll fuq il-pubblikazzjoni tagħhom. Prof. Adrian Grima jifforma parti mit-tim ta' Inizjamed, l-organizzazzjoni li ttella' l-Festival Mediterranju tal-Letteratura ta' Malta u li ta' kull sena tlaqqa' flimkien kittieba u tradutturi minn Malta, il-Mediterran, u lil hinn. It-30 ta' Diċembru 2017 u qisu lbieraħ. Il-Kunsill Nazzjonali tal-Ktieb u l-Għaqda tal-Malti – Università qed jorganizzaw is-sitt edizzjoni tal-Festival tal-Ktieb fuq il-Kampus (FKK), li se jsir fis-27, 28 u 29 ta' Marzu 2019. Il-Festival jibda fid-9.00am kuljum b'attività wara oħra sal-4pm. Il-Ġimgħa l-attivitajiet se jkomplu sa tard filgħaxija. L-għan ta' dan il-Festival hu li jippromwovi l-letteratura filwaqt li jagħti spazju lill-pubblikaturi u d-distributuri tal-kotba biex jiltaqgħu, jippromwovu u jbigħu l-pubblikazzjonijiet tagħhom ma' udjenza matura bħall-istudenti universitarji. Il-Festival huwa mimli b'attivitajiet li jvarjaw minn workshops u films marbuta mal-letteratura, sa qari u intervisti ma' awturi, pitturi, illustraturi, kif ukoll diskussjonijiet dwar il-lingwa, dawriet iggwidati mal-Bibljoteka tal-Università, mużika lokali u għadd ta' kollaborazzjonijiet ma' għaqdiet oħra. Il-Festival jagħlaq il-Ġimgħa filgħaxija b'gig mill-grupp mużikali Malti The Busker. Il-pubblikaturi u d-distributuri parteċipi huma BDL, EDE BOOKS, FARAXA BOOKS, HORIZONS, u MIRANDA. Dawn il-pubblikaturi u distributuri se jkunu qegħdin ibigħu l-kotba minn fuq l-istands tagħhom u se jorganizzaw xi tnedijiet ta' kotba. L-attivitajiet pjanati se jsiru minn Prof. Bernard Micallef u Dr. Olvin Vella, f'kollaborazzjoni mal-Librerija tal-Università; il-Kunsill Nazzjonali tal-Ilsien Malti, irrappreżentat minn Prof. Albert Borg u Dr. George Farrugia; l-Għaqda tal-Malti – Università; id-Dipartiment tal-Istudji tat-Traduzzjoni, irrappreżentat minn Prof. Clare E. Vassallo; l-Arkivji Notarili, irrappreżentati minn Chanelle Briffa; id-Dipartiment tas-Soċjoloġija u l-Fakultà tal-Midja u x-Xjenzi tal-Għarfien; u Inizjamed. Dawn ukoll fost parteċipanti oħra li jidhru fil-programm tal-attivitajiet meta joħroġ. Il-ġranet u l-ħinijiet tal-ftuħ huma: l-Erbgħa 27 u l-Ħamis 28 ta' Marzu mid-9am sal-4pm, u l-Ġimgħa 29 ta' Marzu mid-9am sa tard. Dħul b'xejn.